****

МИНИСТЕРСТВО НА ЗЕМЕДЕЛИЕТО

изпълнителна агенция ПО ГОРИТЕ

|  |
| --- |
| София, бул. „Христо Ботев” № 55, тел. централа 98511, факс 981 37 36 |

**Комисия в Изпълнителната агенция по горите, назначена със Заповед № РД49-22/14.02.2022 г. на министъра на земеделието, изменена със Заповед № РД49-165/07.06.2022 г. на министъра на земеделието, на основание чл. 25, ал. 4 от Закона за администрацията, във връзка с чл. 74, ал. 2, т. 2, ал. 3 и ал. 5 от Закона за горите**

Рег. индекс 16215

София, 14.07.2022 г.

**Протокол № 3**

**от 13.07.2022 г.**

**РЕШЕНИЕ № 3-ІI-5**

**за промяна на предназначението на поземлени имоти в горски територии – общинска собственост**

На основание чл. 73, ал. 1, т. 1 и т. 2, във връзка с чл. 77 от Закона за горите и постъпило в Изпълнителна агенция по горите заявление по образец, за промяна на предназначението на поземлени имоти в горски територии с регистрационен индекс ИАГ-15230/01.07.2022 г. и Решение № 2-I-3 от Протокол № 2/20.05.2021 г. на комисията в Изпълнителна агенция по горите по чл. 74, ал. 2, т. 2от Закона за горите за предварително съгласуване за промяна на предназначението на поземлени имоти в горски територии,

**от** **юридическо лице**,

**с инвестиционно предложение:** добив на подземни богатства – „Кариера за добив и първична обработка на строителни материали – гнайсгранити в находище „Камъка“ и изграждане на трасе на линеен обект - път за достъп“

**и местоположение:** поземлени имоти в горски територии - **частна общинска собственост**, в землището на с. Черньово, община Ихтиман, област Софийска.

**Комисията реши:**

1. **Променя се предназначението на поземлени имоти в горски територии с обща площ 151,934 дка (сто петдесет и един декара деветстотин тридесет и четири квадратни метра), както следва:**

1.1. Поземлен имот с идентификатор 81253.64.922 в с. Черньово, община Ихтиман, област София, по кадастралната карта и кадастралните регистри, одобрени със Заповед РД-18-130/25.02.2020 г. на изпълнителния директор на АГКК, с площ 5145 кв. м (пет хиляди сто четиридесет и пет квадратни метра), съгласно скица № 15-1138120-19.10.2021 г., издадена от Служба по геодезия, картография и кадастър – Софийска област. Имотът е общинска собственост, съгласно Акт за публична общинска собственост № 577 от 30.11.2021 г., вписан в Служба по вписванията гр. Ихтиман с вх. рег. № 3403/02.12.2021 г., акт № 109, том 14, дело № 2889/2021 г., имотна партида 61940.

1.2. Поземлен имот с идентификатор 81253.64.920 в с. Черньово, община Ихтиман, област София, по кадастралната карта и кадастралните регистри, одобрени със Заповед РД-18-130/25.02.2020 г. на изпълнителния директор на АГКК, с площ 1131 кв. м (хиляда сто тридесет и един квадратни метра), съгласно скица № 15-1138119-19.10.2021 г., издадена от Служба по геодезия, картография и кадастър – Софийска област. Имотът е общинска собственост, съгласно Акт за публична общинска собственост № 576 от 30.11.2021 г., вписан в Служба по вписванията гр. Ихтиман с вх. рег. № 3402/02.12.2021 г., акт № 108, том 14, дело № 2888/2021 г., имотна партида 61912.

1.3. Поземлен имот с идентификатор 81253.64.921 в с. Черньово, община Ихтиман, област София, по кадастралната карта и кадастралните регистри, одобрени със Заповед РД-18-130/25.02.2020 г. на изпълнителния директор на АГКК, с площ 45506 кв. м (четиридесет и пет хиляди петстотин и шест квадратни метра), съгласно скица № 15-1138117-19.10.2021 г., издадена от Служба по геодезия, картография и кадастър – Софийска област. Имотът е общинска собственост, съгласно Акт за частна общинска собственост № 2488 от 30.11.2021 г., вписан в Служба по вписванията гр. Ихтиман с вх. рег. № 3408/02.12.2021 г., акт № 114, том 14, дело № 2894/2021 г., имотна партида 61941.

1.4. Поземлен имот с идентификатор 81253.64.919 в с. Черньово, община Ихтиман, област София, по кадастралната карта и кадастралните регистри, одобрени със Заповед РД-18-130/25.02.2020 г. на изпълнителния директор на АГКК, с площ 49835 кв. м (четиридесет и девет хиляди осемстотин тридесет и пет квадратни метра), съгласно скица № 15-1138112-19.10.2021 г., издадена от Служба по геодезия, картография и кадастър – Софийска област. Имотът е общинска собственост, съгласно Акт за частна общинска собственост № 2487 от 30.11.2021 г., вписан в Служба по вписванията гр. Ихтиман с вх. рег. № 3407/02.12.2021 г., акт № 113, том 14, дело № 2893/2021 г., имотна партида 61943.

1.5. Поземлен имот с идентификатор 81253.64.912 в с. Черньово, община Ихтиман, област София, по кадастралната карта и кадастралните регистри, одобрени със Заповед РД-18-130/25.02.2020 г. на изпълнителния директор на АГКК, с площ 50317 кв. м (петдесет хиляди триста и седемнадесет квадратни метра), съгласно скица № 15-1138115-19.10.2021 г., издадена от Служба по геодезия, картография и кадастър – Софийска област. Имотът е общинска собственост, съгласно Акт за частна общинска собственост № 2486 от 29.11.2021 г., вписан в Служба по вписванията гр. Ихтиман с вх. рег. № 3406/02.12.2021 г., акт № 112, том 14, дело № 2892/2021 г., имотна партида 35135.

2. Поземлените имоти с променено предназначение, съгласно приложените скици остават общинска собственост.

3. Ю**ридическото лице**, да заплати цена за промяна на предназначението на поземлените имоти в горски територии, възлизаща общо на **199 349,00 лева** **(сто деветдесет и девет хиляди триста четиридесет и девет лева)**, вносима по банковата сметка на Министерство на земеделието: БНБ – ЦУ София, IBAN: BG97 BNBG 9661 3000 1500 01, BIC: BNBGSD. Цената за промяна на предназначението е определена с доклади за оценка на имотите, изготвени по реда на Наредба за оценка на поземлени имоти в горски територии, приета с Постановление на Министерски съвет № 236/03.08.2011 г. (обн., ДВ, бр. 63 от 2011г.; изм. и доп., бр. 99 от 2012 г.; изм. и доп. бр. 34 от 2016 г.) от правоспособен независим оценител, притежаващ Сертификат за оценителска правоспособност за оценка на поземлени имоти в горски територии, издаден от Камарата на независимите оценители в България, както следва:

3.1. доклад за оценка от 07.11.2021 г. с определена цена за промяна на предназначението в размер на 77 941,00 лева, на поземлен имот в горски територии с идентификатор 81253.64.912;

3.2. доклад за оценка от 27.06.2022 г. с определена цена за промяна на предназначението в размер на 69 681,00 лева, на поземлен имот в горски територии с идентификатор 81253.64.919;

3.3. доклад за оценка от 28.06.2022 г. с определена цена за промяна на предназначението в размер на 46 418,00 лева, на поземлен имот в горски територии с идентификатор 81253.64.921;

3.4. доклад за оценка от 28.06.2022 г. с определена цена за промяна на предназначението в размер на 840,00 лева, на поземлен имот в горски територии с идентификатор 81253.64.920.

3.5. доклад за оценка от 29.06.2022 г. с определена цена за промяна на предназначението в размер на 4 469,00 лева, на поземлен имот в горски територии с идентификатор 81253.64.922.

На основание чл. 40 от Наредбата за оценка на поземлени имоти в горски територии, докладите за оценка са възложени за проверка на независим оценител, с който Изпълнителна агенция по горите има сключен договор № 162/29.10.2021 г. Оценките са изготвени коректно, видно от становище на независим оценител, с рег. индекс ИАГ-15432/05.07.2022 г.

4. За извършване на компенсационно залесяване **юридическото лице**, следва да внесе по банковата сметка на Община Ихтиман, средства в размер на **198 253,35 лева** (**сто деветдесет и осем хиляди двеста петдесет и три лева и тридесет и пет стотинки**). Стойността е формирана въз основа на посочената площ на засегнатите гори в утвърден протокол от 11.07.2022 г. на Регионална дирекция по горите София, представен в Изпълнителна агенция по горите с писмо с рег. индекс ИАГ-15925/11.07.2021 г., в размер на 150,763 дка (сто и петдесет декара седемстотин шестдесет и три квадратни метра) и цената на 1 (един) декар компенсационно залесяване в размер на 1315,00 лева (хиляда триста и петнадесет лева), определена със Заповед № РД49-1/04.01.2022 г. на министъра на земеделието.

**5.** Дървесината от поземлените имоти в горски територии, чието предназначение е променено, е на собственика на съответния имот.

Добивът и разпореждането с дървесината от поземлените имоти в горски територии, чието предназначение е променено, се организират от собственика по реда на Закона за горите, за негова сметка.

Разрешава се сеч на дървета само в площта с променено предназначение по реда на Наредба № 8 от 05.08.2011 г. за сечите в горите (обн. ДВ бр. 64 от 19.08.2011 г.), след заплащане на дължимите суми по т. 3 и т. 4 от настоящото решение.

На основание чл. 78, ал. 2 от Закона за горите, цената за промяна на предназначението да се заплати в тримесечен срок от съобщаването на акта за промяна на предназначението.

**Мотиви:**

На основание чл. 73, ал. 1, т. 1 от Закона за горите, промяна на предназначението на поземлени имоти в горски територии се допуска за добив на подземни богатства.

На основание чл. 73, ал. 1, т. 2 от Закона за горите, промяна на предназначението на поземлени имоти в горски територии се допуска за изграждане на трасета на линейни обекти, разположени върху повърхността на терена - пътища и железопътни линии, включително съоръженията към тях.

С Решение № 2-I-3 от Протокол № 2/21.06.2021 г. на комисията в Изпълнителна агенция по горите по чл. 74, ал. 2, т. 2 от Закона за горите, регистрирано в Изпълнителна агенция по горите с рег. индекс ИАГ-14430/21.06.2021 г., е удовлетворено искането на **юридическо лице** за предварително съгласуване за промяна на предназначението на поземлени имоти в горски територии – общинска собственост, в с. Черньово, община Ихтиман, област София, с обща площ 221,214 дка (двеста двадесет и един декара двеста и четиринадесет квадратни метра).

В тази връзка, в Изпълнителна агенция по горите с рег. индекс ИАГ-30042/03.12.2021 г. е постъпило заявление по образец от **юридическо лице**, запромяна на предназначението на поземлени имоти в горски територии – общинска собственост в с. Черньово, община Ихтиман, област Софийска, до органа издал решението за предварително съгласуване за промяна на предназначението.

С Решение № 2-ІI-1 от Протокол № 2/15.03.2022 г. на комисията в Изпълнителна агенция по горите по чл. 74, ал. 2, т. 2от Закона за горите, регистрирано в Изпълнителна агенция по горите с рег. индекс ИАГ-6028/15.03.2022 г., е променено предназначението на част от поземлените имоти в горска територия по издаденото Решение № 2-I-3 от Протокол № 2/21.06.2021 г. за предварително съгласуване, а именно поземлени имоти с идентификатори 81253.64.923, 81253.64.924, 81253.64.926 и 81253.64.927 в с. Черньово, община Ихтиман – частна общинска собственост, с обща площ 69,280 дка (шестдесет и девет декара двеста и осемдесет квадратни метра).

С рег. индекс ИАГ-15230/07.07.2022 г. е постъпило заявление по образец от **юридическо лице**, запромяна на предназначението на поземлени имоти в горски територии – общинска собственост в с. Черньово, община Ихтиман, област Софийска, до органа издал решението за предварително съгласуване за промяна на предназначението.

Към заявлението са приложени изискуемите документи по чл. 77, ал. 1 от Закона за горите.

Със Заповед № 1311/25.08.2021 г. на кмета е одобрен подробен устройствен план – план за регулация и застрояване, изготвен в съответствие с разпоредбите на Закона за устройство на територията, влязъл в сила, видно от служебен акт от 08.11.2021 г.

С Решение № 371 от 12.06.2020 г. на Министерския съвет на **юридическото лице** е предоставена концесия за добив с предмет - експлоатация на подземни богатства по чл. 2, ал. 1, т. 5 от Закона за подземните богатства (ЗПБ) – строителни материали – гнайсгранити, представляващи изключителна държавна собственост, от находище „Камъка“, разположено в землището на с. Черньово, община Ихтиман, Софийска област, описано в Акт за изключителна държавна собственост № 1675 от 11 юли 2019 г., утвърден от министъра на регионалното развитие и благоустройството.

Към заявлението, съгласно чл. 77, ал. 1, т. 5 от Закона за горите, е представено Решение по оценка на въздействието върху околната среда № СО-01-02/2018 г. на Регионална инспекция по околната среда и водите – София, с което се одобрява осъществяването на инвестиционното намерение за „Добив и първична обработка на строителни материали – гнайсгранити в находище „Камъка“. С писмо с изх. № 4913-3832/22.06.2018 г. на Регионална инспекция по околната среда и водите – София е удостоверено, че Решение по оценка на въздействието върху околната среда № СО-01-02/2018 г. е влязло в сила.

С регистрационен индекс ИАГ-4324/19.02.2021 г. на Изпълнителна агенция по горите, служебно е изискано становище от Регионална дирекция по горите София, дали засегнатите от инвестиционното намерение поземлени имоти попадат в хипотезата на чл. 73, ал. 2 от Закона за горите, съгласно който се забранява промяна на предназначението на поземлени имоти в горски територии за срок 20 години след опожаряването им.

С писмо с регистрационен индекс ИАГ-8595/06.04.2021 г. в Изпълнителна агенция по горите е постъпило становище на Регионална дирекция по горите София с рег. индекс РДГ14-3530/06.04.2021 г., съгласно което поземлените имоти не попадат в хипотезата на чл. 73, ал. 2 от Закона за горите.

Решение № 172, взето на заседание на Общински съвет – Ихтиман, проведено на 27.11.2020 г., Протокол № 13 и с Решение № 427, взето на заседание, проведено на 18.02.2022 г., Общински съвет – Ихтиман дава съгласието си да се промени предназначението на засегнатите от подробния устройствен план поземлени имоти. **Настоящото решение да се публикува на интернет страницата на Изпълнителна агенция по горите при спазване на изискванията за защита на личните данни и да се съобщи на заявителя по реда на Административнопроцесуалния кодекс.**

**Настоящето решение може да се обжалва, по реда на Административнопроцесуалния кодекс, в 14-дневен срок от съобщаването му пред Административен съд София – град, чрез комисията в Изпълнителна агенция по горите.**

**ПРЕДСЕДАТЕЛ: /П/**

**/ИНЖ. ФИЛИП КОВАШКИ/**

**СЕКРЕТАР: /П/**

/**ИНЖ. ДЖЕМИЛЕ МОЛААХМЕД**/